1. számú melléklet

**PÁLYÁZATI ADATLAP**

a LIFE20 CCA/HU/001604 azonosítószámú LIFE LOGOS 4 WATERS projektben meghirdetett

„Vízgyűjtő Pályázati Program”

keretében benyújtott pályázat vonatkozásában

|  |  |
| --- | --- |
| **Pályázó konzorciumvezető önkormányzat neve** | **Biharkeresztes Város Önkormányzata** |
| **Konzorciumban résztvevő partnerönkormányzatok nevei** | **Bojt Község Önkormányzata, Ártánd Község Önkormányzata, Nagykereki Község Önkormányzata, Told Község Önkormányzata** |
| **Érintett járások megnevezése** | **Berettyóújfalui** |
| **Konzorciumvezető önkormányzatra vonatkozó adatok:** | |
| **Konzorciumvezető önkormányzat székhelye** | **4110 Biharkeresztes, Széchenyi utca 57.** |
| **Konzorciumvezető önkormányzat postai címe** | **4110 Biharkeresztes, Széchenyi utca 57.** |
| **Adószáma** | **15728403-2-09** |
| **Képviseletre jogosult neve, titulusa** | **Dani Béla Péter polgármester** |
| **Képviseletre jogosult e-mail címe** | **hivatal@biharkeresztes.hu** |
| **Kapcsolattartó neve** | **Szalóki János Szabolcs** |
| **Kapcsolattartó e-mail címe** | **bkerkft@gmail.com** |
| **Kapcsolattartó telefonszáma** | **06302840360** |

|  |
| --- |
| Kérjük, ismertesse maximum 7000 karakterben, milyen a területüket érintő vízgazdálkodási problémával/problémákkal kell megküzdeniük a konzorciumban résztvevő partner önkormányzatoknak, amely megoldásához szakértői támogatást kíván igénybe venni. Kérjük, adjon egy általános helyzetleírást, melyben röviden bemutatja a konzorciumban résztvevő települések földrajzi elhelyezkedését; domborzati és vízrajzi adottságait; valamint a konzorciumban résztvevő települések közötti kapcsolatot az érintett probléma/problémák bemutatásán keresztül.  *Biharkeresztes város Hajdú-Bihar megye déli részén, Nagyváradtól 22 km-re, Debrecentől 62 km-re, Budapesttől 283 km-re, Berettyóújfalutól 19 km-re keletre, a bihari térségben helyezkedik el. Megközelíthető a 42. számú útról Mezőpeterd felől északi irányba haladva. Vasúton megközelíthető a település van kiépített vasúti megállóhely a Püspökladány Nagyvárad vasútvonalon. A Biharkeresztesen van 5 buszállomás és buszmegálló, így autóbusszal is megközelíthető. A konzorciumban részt vevő települések 10 km-es sugárban helyezkednek el.*  *A települések a Berettyóújfalui járásba tartozik, amely a kedvezményezett járások besorolásáról szóló 290/2014. (XI. 26.) Korm. rendelet 3. sz. melléklete alapján komplex programmal fejlesztendő járás.*  *A kistáj orográfiai szempontból két típusba sorolható, a nyugati rész enyhén hullámos síkság, a közép és a keleti része pedig alacsony ármentes síkság. Genetikáját tekintve a kistáj hordalékkúp síkságnak tekinthető melynek kialakításában a Berettyón és az Éren kívül korábban még az Ős-Szamos is részt vehetett. A felszíni formák tehát döntően folyóvízi eredetűek. A folyószabályozásokat megelőzően a Berettyó mentén, az egykori árterek tipikus mocsaras, vizenyős területek voltak. A felszín több, mint 75%-át holocén ártéri, mocsári iszap és agyag fedi, de néhol megtalálhatók a felszínen az idősebb, pleisztocén korú ártéri infúziós löszök és iszapos üledékek is. A kistáj vertikális felszabdaltsága a keleti részen jelentősebb, a felszabdaltság mértéke itt 3-5 m/km2, a középső és nyugati részén viszont csak 1-2 m/km2.*  *Az érintett terület Hajdú-Bihar megye DK-i csücskében az Alföld (1.) nagytáj Berettyó - Körösvidék (Körösvidék) (1.12.) középtáj Bihari-sík (1.12.21.) kistájának északkeleti Berettyó-Kálló köze kistájjal szomszédos részén helyezkedik el.*  *A kistáj területén a talajvíz átlagosan 2-4 m mélységben mozog, de a D-i és Ny-i részeken már 2 m fölé emelkedik. Biharkeresztes mély területein a talajvíz gyakran eléri, vagy belvizes években meg is haladja a terepszintet. A település magasabb területein általában 1,3-1,8 m a talajvízállás. A talajvíz kémiai jellege többnyire kálcium-magnézium-hidrogénkarbonátos, a víz keménysége 25-35 nko. A rétegvíz mennyisége viszonylag kevés, a nagyszámú artézi kút átlagos mélysége meghaladja a 200 m-t, de a vízhozamok mérsékeltek, átlagosan 100 l/perc alatt maradnak.*  *A kistáj vízrajzában É-ról a Berettyóra (264 km hosszú és 6.095 km2 vízgyűjtő területtel rendelkezik) támaszkodik, amely 65 km hosszan határolja. D felől a Sebes-Körössel fut párhuzamosan a tájhatár. attól 5-10 km távolságra. A mellékvizek, csatornák a lejtésnek megfelelően a Berettyóhoz folynak. Ezek közül a Kis-Körös (37 km, 116 km2) és a Kutascsatorna (65 km, 782 km2) a legjelentősebbek. Utóbbinak mellékcsatornája az Ölyvöscsatorna (49 km, 258 km2) és a Szöszköd-Komádi-csatorna (25 km, 78 km2). K-ről Ny felé haladva egyre szárazabb, gyér lefolyású, vízhiányos területet találunk.*  *Biharkeresztes és környékének területe a „Kutas-58-s” számú belvíz öblözetbe tartozik. A terület meghatározó vízfolyása ÉNy-on a Berettyó folyó, a mellékvizek, csatornák a lejtésnek megfelelően a Berettyóhoz folynak. A község a Berettyó folyó vonalától délre fekszik, közigazgatási határát É-on át is szeli. A települést K-ről a Kis-Körös főcsatorna határolja, amely a Berettyóba csatlakozik. Vízjárási adatok főleg a Berettyóról elérhetők, amelyen a 8 kora nyári árvizek a jelentősebbek, míg a helyi csatornahálózat medrei a leggyakrabban hóolvadáskor duzzadnak meg. Az év második fele zömmel már kisvízű.*  *A konzorciumban részt vevő települések körjegyzőségben működnek egymással, Biharkeresztes központtal.*  *Biharkeresztes és a környező településeink egyszerre veszélyeztetettek belvízzel és aszállyal is. Tavasszal a belvízzel fenyegetett tavaszi időszakokat aszályos nyár követi, és mind a túl sok víz (belvíz), mind a túl kevés víz (vízhiány, aszály) problémát jelent a környéken élőknek és mezőgazdasági termelőknek.*  *A mintaterület egy korábban létesült, több hektár fás legelő környezetében található. Biharkeresztesen és környező településeken minden évben egyre melegebbek a nyarak és egyre inkább nő a hőhullámos napok száma is. A környék a tartós és egyre gyakoribb aszályoknak, valamint a belvíznek egyaránt rendkívüli mértékben kitett.*  *Tavasszal jellemzően a belvíz, nyáron az aszály okoz mezőgazdasági károkat, segítve az inváziós növények terjedését. A projekt célkitűzése az átalakítandó mély fekvésű és gödör állapotú legelő (0260/1 hrsz) vízbefogadó-képességének növelése, a vízvisszatartás mértékének emelése. A területet két állami kezelésben lévő csatorna is körül veszi (0259, 0282/18 hrsz). A konkrét terület Natura2000, HM Natura területet, vízvédelmi sávot, érzékeny állandó gyepet, egyéb védett területet nem érint,*  *Összességében 3,0434 hektár vízfelszínű tó kerülne kialakításra, kisvizes időben a sekélyebb part menti terület arányának növelése. Vízzel való feltöltése a Kutas főcsatornából és a Kutas Érből történhetne. A partokon pedig rehabilitációs jelleggel pihenőhelyek (filagória, sütőhelyek, stb.) kialakítására kerülne sor.*  *A feltöltő csatornába, árokba elhelyezésre kerülne egy vízszintszabályozó műtárgy is, az új vizes élőhely vízszintjének szabályozása céljából.* *Tanösvény létrehozása: ökoturizmus. A kialakítandó tó körül egy tanösvényt is szeretnénk kialakítani, kb 1000 méter hosszú és 5 állomásból állna. Kialakításra kerülne egy 10 méter hosszú, fából készült víz fölé nyúló stég és egy esőbeálló is. A parton, déli részen kialakításra kerülne kilátó is, mely madár megfigyelő helyként is szolgálhatna. Legfontosabb a túzok (Otis tarda), amely faj hazai állományának csaknem egy tizede él itt. A faj részben (54%) gyepterületeket, részben (46%) mezőgazdasági területeket használ fészkelésre. A gyep-szántó mozaikos élőhelyeken jelentős kékvércse (Falco vespertinus), kis őrgébics (Lanius minor), 9 szalakóta (Coracias gallurus), gólyatöcs (Himantopus himantopus) és parlagi pityer állomány is található*  *A beruházás hozzájárul a település természetvédelmi célkitűzéseihez (cél a közösségi jelentőségű élőhelyek és fajok védelmét szolgáló területek hálózatának fenntartása a meglévő természetes és természetközeli élőhelyek, ezekre az élőhelyekre jellemző fajok, életközösségek, valamint a biodiverzitás megőrzése, fejlesztése; törekvés a tájléptékű rehabilitációra).* |

Pecsét Aláírás[[1]](#footnote-1)

1. Kérjük, hogy a benyújtásra kerülő pályázatot a Konzorcium képviseletére jogosult konzorciumvezető önkormányzat polgármesterének aláírásával szíveskedjenek beküldeni. [↑](#footnote-ref-1)