**Ártánd Község Önkormányzata Képviselő-testületének …../2023. (…..) önkormányzati rendelete**

**a települési támogatások és ellátások helyi szabályairól szóló 4/2015. (II. 26.) önkormányzati rendelet módosításáról**

Ártánd Község Önkormányzat Képviselő-testülete az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a szociális igazgatásról és szociális ellátásokról szóló 1993. évi III. törvény 10. § (1) bekezdésében, 26. §-ában, illetve a 132. § (4) bekezdés g) pontjában kapott felhatalmazás alapján - figyelembe véve az Európai Unió vonatkozó jogforrásait is – Ártánd Község Önkormányzat Szervezeti és Működési Szabályzatáról szóló 13/2019. (XI. 1.) önkormányzati rendelet 33. § (1) bekezdés e) pontjában biztosított véleményezési jogkörében eljáró Ártánd Község Önkormányzat Ügyrendi Bizottsága véleményének kikérésével a következőket rendeli el:

**1. §**

A települési támogatások és ellátások helyi szabályairól szóló 4/2015. (II. 26.) rendelet 6. § (2) bekezdése helyébe a következő rendelkezés lép:

„(2) *A lakhatáshoz kapcsolódó rezsiköltségekhez való hozzájárulásra jogosult az a személy, akinek a háztartásában az egy fogyasztási egységre jutó havi jövedelem nem haladja meg a szociális vetítési alap összegének 250%-át, és a háztartás tagjai egyikének sincs vagyona. Az egy fogyasztási egységre jutó havi jövedelem megegyezik a háztartás összjövedelmének és a fogyasztási egységek összegének hányadosával. Aki a kérelemmel megjelölt lakásban bejelentett lakcímmel rendelkezik, s abban életvitelszerűen lakik.*”

**2. §**

A települési támogatások és ellátások helyi szabályairól szóló 4/2015. (II. 26.) rendelet 7. § (1) bekezdése helyébe a következő rendelkezés lép:

„(1) *Az önkormányzat képviselő-testülete támogatást nyújt annak, aki a meghalt személy eltemettetéséről gondoskodott, annak ellenére, hogy arra nem volt köteles, vagy tartásra köteles hozzátartozó volt ugyan, de a temetési költségek viselése a saját, illetve családja létfenntartását veszélyezteti és a családjában az egy főre jutó jövedelem legfeljebb a szociális vetítési alap 600 %-a.*”

**3. §**

A települési támogatások és ellátások helyi szabályairól szóló 4/2015. (II. 26.) rendelet 8–10. §-a helyébe a következő rendelkezések lépnek:

**„8. §**

*Házasságkötési támogatásra jogosult 20.000 Ft összegben az az ifjú pár, akik a házasságkötést megelőzően legalább egy éve ártándi állandó bejelentett lakóhellyel rendelkeznek és a házasulandók mindegyikének első házasságkötése, illetve az ifjú pár egy főre jutó jövedelme legfeljebb a szociális vetítési alap 600 %-a. A támogatás megállapításának ezen formája hivatalból történik.*

**9. §**

*Születési támogatásra jogosult 20.000 Ft összegben az a család, ahol kisgyermek születik, illetve gyermeket fogadnak örökbe, és akinek családjában az egy főre jutó jövedelem legfeljebb a szociális vetítési alap összegének 600 %-a. A támogatás megállapításához szükséges a család ezen irányuló kérelmének hivatalhoz történő benyújtása a születést követő 90 napon belül.*

**10. §**

*Születésnapi támogatásra jogosult 20.000 Ft összegben az a 90. életévét betöltött személy, akinek családjában az egy főre jutó jövedelem legfeljebb a szociális vetítési alap összegének 600 %-a. A támogatás megállapításának ezen formája hivatalból történik.*”

**4. §**

A települési támogatások és ellátások helyi szabályairól szóló 4/2015. (II. 26.) rendelet 10/A. § (1) bekezdése helyébe a következő rendelkezés lép:

„(1) *Évente egyszer óvodáztatási, iskoláztatási támogatásra jogosult szülőjének kérelmére, nagykorú tanuló/hallgató esetén saját kérelmére, az az óvodás, tanuló vagy hallgató, aki legalább egy éve ártándi állandó lakos, vagy Ártándon tartózkodási hellyel rendelkezik és akinek a családjában az egy főre jutó jövedelme legfeljebb a szociális vetítési alap 600 %-a.*”

**5. §**

A települési támogatások és ellátások helyi szabályairól szóló 4/2015. (II. 26.) rendelet 10/B. § (1) bekezdése helyébe a következő rendelkezés lép:

„(1) *Jövedelmi helyzetre tekintettel pénzbeli ellátásként idősek és rászorultak karácsonyi támogatásában részesül az a személy, aki*

*a)* *Ártánd község közigazgatási területén legalább 1 éve állandó bejelentett lakóhellyel rendelkezik és életvitelszerűen a településen él, amennyiben a családjában az egy főre jutó jövedelem legfeljebb a szociális vetítési alap 600 %-a*

*b)* *az adott év december 31. napjáig betölti a 60. életévét, amennyiben a családjában az egy főre jutó jövedelem legfeljebb a szociális vetítési alap 600 %-a*

*c)* *Ártánd község közigazgatási területén legalább 1 éve állandó bejelentett lakóhellyel rendelkezik és életvitelszerűen a településen él, és Ártánd Község Önkormányzata által szociális ellátásra jogosult.*”

**6. §**

A települési támogatások és ellátások helyi szabályairól szóló 4/2015. (II. 26.) rendelet 10/E. § (3) bekezdése helyébe a következő rendelkezés lép:

„(3) *Támogatásban részesíthető ingatlanonként egy kérelmező, akinek a háztartásában az egy főre jutó havi jövedelem nem haladja meg a szociális vetítési alap 350%-át, egyedülálló esetén a 480%-át, az öregségi nyugdíjkorhatárt betöltő lakosok esetén a 560%-át, míg egyedül élő nyugdíjkorhatárt betöltő esetén 600%-át. A (2) bekezdés szerinti ellátásra jogosult, vagy támogatásban részesülő, vagy a (2) bekezdés c) pontja szerinti családban lévő szociálisan rászoruló kérelmező esetében az egy főre jutó havi jövedelmet nem kell vizsgálni, viszont a (2) bekezdés a)-c) pontja szerinti hatósági döntést csatolni szükséges a kérelemhez.*”

**7. §**

A települési támogatások és ellátások helyi szabályairól szóló 4/2015. (II. 26.) rendelet 10/F. § (2) bekezdése helyébe a következő rendelkezés lép:

„(2) *Támogatásra jogosult az az Ártándon bejelentett lakóhellyel rendelkező*

*a)* *60. életévét betöltött lakos, akinek a családjában az egy főre jutó jövedelem legfeljebb a szociális vetítési alap 600 %-a*

*b)* *az a család, ahol 18. életévét be nem töltött gyermek van, amennyiben az egy főre jutó jövedelem legfeljebb a szociális vetítési alap 600 %-a*

*c)* *az a szociálisan rászorult, akinek családjában az egy főre jutó jövedelem legfeljebb a szociális vetítési alap 600 %-a*

*d) egyedül élő személy esetén jövedelme a szociális vetítési alap legfeljebb 900 %-a.*”

**8. §**

A települési támogatások és ellátások helyi szabályairól szóló 4/2015. (II. 26.) rendelet 10/G. § (3) bekezdése helyébe a következő rendelkezés lép:

„(3) *A (2) bekezdésben foglaltakon túl annak a)-d) pontjában nevesítettekre is érvényesen az (1) bekezdésben meghatározott terménycsomagra jogosult továbbá:*

*a)* *az a szociálisan rászorult, akinek családjában az egy főre jutó jövedelem legfeljebb a szociális vetítési alap 600 %-a, vagy*

*b)* *egyedül élő személy esetén jövedelme a szociális vetítési alap legfeljebb 900 %-a.*”

**9. §**

A települési támogatások és ellátások helyi szabályairól szóló 4/2015. (II. 26.) rendelet 11. § (1) bekezdése helyébe a következő rendelkezés lép:

„(1) *Az önkormányzat a létfenntartást veszélyeztető, rendkívüli élethelyzetbe került, valamint időszakosan vagy tartósan létfenntartási gondokkal küzdő személyek részére rendkívüli települési támogatást nyújt. Rendkívüli települési támogatásra jogosult csak az a személy lehet, akinek a (2) bekezdésben meghatározottak közül legalább egy feltétel fennállása igazolható, továbbá, a háztartásában az egy főre jutó jövedelem nem haladja meg a szociális vetítési alap 200 %-át, egyedül élő esetén a 250 %-át.*”

**10. §**

A települési támogatások és ellátások helyi szabályairól szóló 4/2015. (II. 26.) rendelet 12. § (2) bekezdése helyébe a következő rendelkezés lép:

„(2) *Az Szt. 48. § (3) bekezdés b) pontjában meghatározott esetben a polgármester a visszafizetést elrendelő határozat jogerőre emelkedését követő harminc napon belül kérelemre, méltányosságból engedélyezhet:*

*a)* *részletfizetést, ha a temetésre köteles*

*aa)* *egyedülálló esetén havi jövedelme a szociális vetítési alap 300 %-át nem éri el, vagy*

*ab)* *családjában egy főre jutó havi jövedelme a szociális vetítési alap 250 %-át nem éri el,*

*b)* *a visszafizetési kötelezettség 50 %-ig mérséklést, ha a temetésre köteles*

*ba)* *egyedülálló esetén havi jövedelme a szociális vetítési alap 250 %-át nem éri el, vagy*

*bb)* *családjában egy főre jutó havi jövedelme a szociális vetítési alap 200 %-át nem éri el,*

*c)* *elengedést, ha a temetésre köteles*

*ca)* *egyedülálló esetén havi jövedelme a szociális vetítési alap 200 %-át nem éri el, vagy*

*cb)* *családjában egy főre jutó havi jövedelme a szociális vetítési alap 150 %-át nem éri el,*

*feltéve, hogy annak megfizetése a kötelezett megélhetését súlyosan veszélyeztetné.*”

**11. §**

Ez a rendelet 2023. június 30-án lép hatályba, és a hatálybalépést követő napon hatályát veszti.

**Benkő Sándor sk. Dr. Köstner Dávid sk.**

polgármester jegyző

**Záradék**:

A rendelet hirdetőtáblán való kifüggesztéssel kihirdetve: ……..év……hó……. napján.

**Dr. Köstner Dávid**

jegyző

Végső előterjesztői indokolás

JOGSZABÁLYTERVEZET INDOKOLÁSA

*(a jogalkotásról szóló 2010. évi CXXX. törvény 18. § szerint)*

Ártánd Község Önkormányzata a települési támogatások szabályait a települési támogatások és ellátások helyi szabályairól szóló 4/2015. (II. 26.) önkormányzati rendeletében szabályozza, annak módosításával.

**1-12. §-hoz**

Módosító rendelkezések a szociális vetítési alap fogalom bevezetése miatt.

**13. §-hoz**

Hatálybaléptető és hatályon kívül helyező rendelkezések.

**\* \* \***

Az indokolás közzététele megtörténik az előterjesztés közzétételével.

A javasolt szabályozás az európai uniós jogból eredő kötelezettségekkel összhangban van.

A jogalkotásról szóló 2010. évi CXXX. törvény 20. § szerinti egyeztetési kötelezettség jelen szabályozásnál nem releváns.